# Elektronické sčítanie obyvateľov 2021

**„Váš klik môže rozhodnúť.“**



Už od pondelka **15. februára 2021** sa aj v Kladzanoch začne elektronické sčítanie obyvateľov. Sčítací formulár budete môcť vyplniť online na stránke [www.scitanie.sk](http://www.scitanie.sk)

Sčítať sa tak môžete po prvý raz rýchlo a bezpečne priamo z pohodlia vášho domova, pričom vyplnenie formulára Vám zaberie približne 10 minút. Urobiť tak budete môcť kedykoľvek až **do 31. marca 2021.**

Ak sa nemôžete sčítať sami, poproste rodinného príslušníka alebo blízku osobu, aby vám pomohli. V prípade otázok volajte od pondelka na **call centrum 02/20 92 49 19**.

Ak sa neviete sčítať sami alebo s pomocou svojich blízkych, na splnenie povinnosti sčítať sa budete môcť v priebehu roka (termín spresníme) využiť **tzv. asistované sčítanie.** Buď navštívite kontaktné miesto, ktoré zriadila obec, kde vás sčíta stacionárny asistent alebo môžete telefonicky požiadať o mobilného asistenta, ktorý vás navštívi doma a sčíta vás. Táto forma sa však vzhľadom na aktuálnu pandemickú situáciu a rozhodnutie Vlády SR posúva. Z dôvodu ochrany zdravia všetkých zúčastnených sa asistované sčítanie v zmysle novely zákona uskutoční v určenom období v čase **od 1. apríla 2021 a potrvá najneskôr do 31. októbra 2021**. Z rovnakého dôvodu sa odkladá aj otvorenie kontaktného miesta pre sčítanie v Kladzanoch ako aj termín pre objednanie návštevy mobilného asistenta. O nových termínoch vás budeme včas informovať.